CELEX: 32015D1194
Language: lt
Date: 1437350400000
Title: 2015 m. liepos 20 d. Komisijos įgyvendinimo sprendimas (ES) 2015/1194 dėl standarto EN 12635:2002+A1:2008 „Pramonės, prekybos pastatų ir garažų durys bei vartai. Įrengimas ir naudojimas“ nuorodinio žymens riboto skelbimo Europos Sąjungos oficialiajame leidinyje pagal Europos Parlamento ir Tarybos direktyvą 2006/42/EB

21.7.2015   
            
            
               LT
            
            
               Europos Sąjungos oficialusis leidinys
            
            
               L 193/130
            
         KOMISIJOS ĮGYVENDINIMO SPRENDIMAS (ES) 2015/1194
   2015 m. liepos 20 d.
   dėl standarto EN 12635:2002+A1:2008 „Pramonės, prekybos pastatų ir garažų durys bei vartai. Įrengimas ir naudojimas“ nuorodinio žymens riboto skelbimo Europos Sąjungos oficialiajame leidinyje pagal Europos Parlamento ir Tarybos direktyvą 2006/42/EB
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. gegužės 17 d. Europos Parlamento ir Tarybos direktyvą 2006/42/EB dėl mašinų, iš dalies keičiančią Direktyvą 95/16/EB (1), ypač į jos 10 straipsnį,
   atsižvelgdama į komiteto, įsteigto pagal 2012 m. spalio 25 d. Europos Parlamento ir Tarybos reglamento (ES) Nr. 1025/2012 dėl Europos standartizacijos, kuriuo iš dalies keičiamos Tarybos direktyvos 89/686/EEB ir 93/15/EEB ir Europos Parlamento ir Tarybos direktyvos 94/9/EB, 94/25/EB, 95/16/EB, 97/23/EB, 98/34/EB, 2004/22/EB, 2007/23/EB, 2009/23/EB ir 2009/105/EB ir panaikinamas Tarybos sprendimas 87/95/EEB ir Europos Parlamento ir Tarybos sprendimas Nr. 1673/2006/EB
       (2) 22 straipsnį, nuomonę,
   kadangi:
   
               (1)
            
            
               kai nacionalinis standartas, kuriuo į nacionalinę teisę perkeliamas darnusis standartas ir kurio nuorodinis žymuo buvo paskelbtas Europos Sąjungos oficialiajame leidinyje, apima vieną ar daugiau Direktyvos 2006/42/EB I priede nustatytų esminių sveikatos ir saugos reikalavimų, laikomasi prielaidos, kad pagal šį standartą sukonstruota mašina atitinka tuos esminius sveikatos ir saugos reikalavimus;
            
         
               (2)
            
            
               2010 m. gruodžio mėn. Jungtinė Karalystė oficialiai paprieštaravo dėl standarto EN 12635:2002+A1:2008 „Pramonės, prekybos pastatų ir garažų durys bei vartai. Įrengimas ir naudojimas“, kurį Europos standartizacijos komitetas (CEN) pasiūlė suderinti pagal Direktyvą 2006/42/EB ir kurio nuorodinis žymuo Europos Sąjungos oficialiajame leidinyje pirmą kartą paskelbtas 2009 m. rugsėjo 8 d. (3);
            
         
               (3)
            
            
               oficialus prieštaravimas grindžiamas tuo, kad pamatinis standartas EN 12453 „Pramonės, prekybos pastatų ir garažų durys bei vartai. Saugus mechanizuotai varstomų durų naudojimas. Reikalavimai“, paminėtas standarto EN 12635:2002+A1:2008 5.1 punkte (Įrengimas) ir D priede, neatitinka visų esminių sveikatos apsaugos ir saugos reikalavimų, nustatytų Direktyvos 2006/42/EB I priede;
            
         
               (4)
            
            
               nustatyti pamatinio standarto EN 12453:2000 trūkumai yra susiję su jo 4.1.1 punktu (Pavojus, susijęs su gniuždymu, nupjovimu ir įsukimo taškais), 4.2 punktu (Pavojus, susijęs su pavara ar energijos šaltiniu), 4.4.3 punktu (Sąvaros viršeiga), 4.5 punktu (Rizikos laipsnio priklausomybė nuo naudojimo būdo), 5.1.1 punktu (Priemonės, kuriomis siekiama išvengti pavojaus, susijusio su gniuždymu, nupjovimu ir įsukimo taškais, ir apsisaugoti nuo jo) ir 5.5 punktu (Mažiausias apsaugos lygis);
            
         
               (5)
            
            
               su komiteto, įsteigto pagal Direktyvos 2006/42/EB 22 straipsnį, atstovais išnagrinėjusi standartą EN 12635:2002+A1:2008 Komisija padarė išvadą, kad standartas neatitinka esminių sveikatos ir saugos reikalavimų, nustatytų Direktyvos 2006/42/EB I priedo 1.1.2 punkte (Saugos integravimo principai), 1.1.6 punkte (Ergonomika), 1.2.1 punkte (Valdymo sistemų sauga ir patikimumas), 1.3.7 punkte (Rizika, susijusi su judamosiomis dalimis), 1.3.8.2 punkte (Darbo procese naudojamos judamosios dalys), 1.4.1 punkte (Apsaugų ir apsauginių įtaisų bendrieji reikalavimai), 1.4.3 punkte (Specialūs apsauginiams įtaisams keliami reikalavimai) ir 1.5.14 punkte (Pavojus būti sužalotam mašinos);
            
         
               (6)
            
            
               atsižvelgiant į būtinybę pagerinti standarto EN 12635:2002+A1:2008 nuostatas, susijusias su sauga, ir į tai, kad šis standartas vis dar nėra tinkamai persvarstytas, skelbiant standarto EN 12635:2002+A1:2008 nuorodinį žymenį Europos Sąjungos oficialiajame leidinyje turėtų būti paskelbtas atitinkamas įspėjimas,
            
         PRIĖMĖ ŠĮ SPRENDIMĄ:
   1 straipsnis
   Standarto EN 12635:2002+A1:2008 „Pramonės, prekybos pastatų ir garažų durys bei vartai. Įrengimas ir naudojimas“ nuorodinis žymuo skelbiamas Europos Sąjungos oficialiajame leidinyje su apribojimu, kaip nustatyta priede.
   2 straipsnis
   Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Priimta Briuselyje 2015 m. liepos 20 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 157, 2006 6 9, p. 24.
   
      (2)  OL L 316, 2012 11 14, p. 12.
   
      (3)  OL C 214, 2009 9 8, p. 1.
   
      PRIEDAS
      
         KOMISIJOS PRANEŠIMAS, PARENGTAS ĮGYVENDINANT DIREKTYVĄ 2006/42/EB
      
      (Darniųjų standartų pavadinimų ir nuorodinių žymenų skelbimas pagal derinamuosius Sąjungos teisės aktus)
      
                  ESO (1)
                  
               
               
                  Darniojo standarto nuorodinis žymuo ir pavadinimas
                  (ir pamatinis dokumentas)
               
               
                  Pirmą kartą paskelbta OL
               
               
                  Pakeisto standarto nuorodinis žymuo
               
               
                  Pakeisto standarto atitikties prielaidos atšaukimo data
                  1 pastaba
               
            
                  CEN
               
               
                  EN 12635:2002+A1:2008 „Pramonės, prekybos pastatų ir garažų durys bei vartai. Įrengimas ir naudojimas“
               
               
                  2009 9 8
               
               
                  —
               
               
                  —
               
            
                  
                     Įspėjimas. Atsižvelgiant į 5.1 dalį ir D priedą, šis skelbimas nėra susijęs su standarto EN 12453:2000, taikomo nedarant prielaidos, kad jis atitinka esminius sveikatos apsaugos ir saugos reikalavimus, nustatytus Direktyvos 2006/42/EB I priedo 1.1.2, 1.1.6, 1.2.1, 1.3.7, 1.3.8.2, 1.4.1, 1.4.3 ir 1.5.14 punktuose, nuorodiniu žymeniu.
               
            
                  1 pastaba.
               
               
                  Atitikties prielaidos galiojimo pabaigos data įprastai yra panaikinimo data (angl. „dow“), kurią nustato Europos standartizacijos organizacija, tačiau šių standartų naudotojų dėmesys atkreipiamas į tai, kad tam tikrais išimtiniais atvejais data gali būti ir kita.
               
            
                  2 pastaba.
               
               
                  Naujo (arba iš dalies pakeisto) standarto ir pakeisto standarto taikymo sritis yra ta pati. Nurodytą dieną pagal pakeistą standartą nebedaroma prielaida, kad laikomasi atitinkamų Sąjungos teisės aktų esminių arba kitų reikalavimų.
               
            
         (1)  ESO – Europos standartizacijos organizacija:
      
                  —
               
               
                  CEN, Avenue Marnix 17, 1000, Bruxelles/Brussel, BELGIQUE/BELGIË, telefonas +32 25500811, faksas +32 25500819 (http://www.cen.eu)